CELEX: 62008CN0097
Language: mt
Date: 2008-03-03 00:00:00
Title: Kawża C-97/08 P: Appell ippreżentat fit- 3 ta' Marzu 2008 minn Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV kontra s-sentenza tal-Qorti tal-Prim'Istanza (It-Tieni Awla) mogħtija fit- 12 ta' Diċembru 2007 fil-Kawża T-112/05: Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV vs Il-Kummissjoni tal-Komunitajiet Ewropej

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/22
            
         Appell ippreżentat fit-3 ta' Marzu 2008 minn Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV kontra s-sentenza tal-Qorti tal-Prim'Istanza (It-Tieni Awla) mogħtija fit-12 ta' Diċembru 2007 fil-Kawża T-112/05: Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV vs Il-Kummissjoni tal-Komunitajiet Ewropej
   (Kawża C-97/08 P)
   (2008/C 128/38)
   Lingwa tal-kawża: L-Ingliż
   Partijiet
   
      Appellanti: Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV (rappreżentanti: C. Swaak, avukat, M. van der Woude, avukat, M. Mollica, avukat)
   
      Appellata: Il-Kummissjoni tal-Komunitajiet Ewropej
   Talbiet ta' l-appellanti
   L-appellanti jitolbu sabiex il-Qorti tal-Ġustizzja:
   
               —
            
            
               tannulla s-sentenza tal-Qorti tal-Prim'Istanza tat-12 ta' Diċembru 2007 fil-Kawża T-112/05 safejn din ċaħdet il-motiv li r-responsabbilta kienet attribwita b'mod żbaljat — flimkien u in solidum — lil Akzo Nobel NV;
            
         
               —
            
            
               tannulla d-deċiżjoni kkontestata, safejn din tiddikjara lil Akzo Nobel NV bħala responsabbli;
            
         
               —
            
            
               tordna lill-Kummissjoni tbati l-ispejjeż ta' dan l-appell u tal-proċedura quddiem il-Qorti tal-Prim'Istanza safejn dawn jirrigwardaw l-aggravju imqajjem f'dan l-appell.
            
         Aggravji u argumenti prinċipali
   L-appellanti jqisu li l-Qorti tal-Prim'Istanza applikat b'mod żbaljat il-kunċett ta' “impriża” fis-sens ta' l-Artikolu 81 KE u l-Artikolu 23(2) tar-Regolament Nru 1/2003 (1), kif interpretat mill-Qorti tal-Ġustizzja fil-ġurisprudenza tagħha dwar l-imputabbiltà ta' l-aġir illegali ta' kumpannija sussidjarja lill-kumpannija prinċipali.
   
      (1)  Regolament tal-Kunsill (KE) Nru 1/2003, tas-16 ta' Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU L 1, p. 1).